Так месца напаўнялася асаблівай атмасферай, яно здавалася сведкам чагосьці большага, чым мы ведалі і бачылі. І вельмі хацелася зазірнуць у глыбіню стагоддзяў, адхінуць яго сакрэты, прайсці побач з імклівай ракой жыцця, што даўно адышло ў нябыт. Некаторыя старонкі нашай архітэктурнай спадчыны мы паспрабавалі прасачыць на комплексе будынкаў былога бернардзінскага кляштара – аднаго з цікавейшых помнікаў архітэктуры Мінска XVII–XVIII стагоддзяў з вельмі складаным лёсам.